ร้านตำนานป่าเป็นร้านที่เราแวะเติมพลังก่อนกลับเข้ากรุงเทพค่ะ  เป็นร้านที่อลังการมากเลยทีเดียว ที่จอดรถกว้างขวาง แถมระยะทางที่ต้องเดินเข้าตัวร้านจากที่จอดรถยังยาวไกลมากอีกต่างหาก เดินผ่านต้นไม้ ลำธาร เหมือนเดินอยู่ในสวนสาธารณะยังไงอย่างนั้นเลยค่ะ 

เมื่อเจอร้านอาหารปุ๊บก็จะพบกับแผ่นป้ายแนะนำอาหารก่อนเลยค่ะ จากนั้นจึงเดินเข้าไปในร้านอาหารซึ่งประกอบขึ้นมาจากไม้ผสมปูน แอบมองเห็นเสาบางต้นเป็นไม้ต้นใหญ่มากด้วยนะคะ ห้องอาหารก็ใหญ่มากแถมลูกค้ายังแทบจะเต็มร้าน

สำหรับเมนูอาหารมีให้เลือกหลากหลายดีค่ะ มีคำแนะนำจากพนักงานว่าควรสั่งอาหารทีเดียว เพราะถ้าเพิ่มตอนหลังแล้วอาจจะต้องรอนาน

+ คอหมูทอดสมุนไพร
เมนูนี้มาเป็นเมนูแรกเลยค่ะ และห่างจากเมนูทีสองนานมากกกกกกกจนกินเมนูแรกหมดซะงั้น เป็นคอหมูทอดนุ่มๆ ค่ะ รสชาติดี แต่มันทั้งหมูและน้ำมันทอดก็เลยทำให้ไม่ค่อยประทับใจเท่าไหร่

+ ยำตำนานป่า
เป็นเมนูยำที่เน้นผัก เราแอบชิมนิดหน่อย รสยำจัดจ้านมาก

+ แกงป่า
คือเพื่อนสาวสั่งมาแต่ของเผ็ดและของผัก ฮ่าๆ เมนูนี้ไม่ได้ชิมนะคะ

+ ปลาหมึกทอดน้ำปลา
ปลาหมึกเหนียวๆ นิดนึงค่ะ เสิร์ฟมาพร้อมกับยำมะม่วงและน้ำจิ้มซีฟู้ด รสชาติเฉยๆ

+ น้ำพริกอะไรสักอย่างๆ
ฮ่าๆ ขอโทษค่ะเมนูนี้ไม่ได้ชิม เพราะมันเป็นผักและผักแบบสุดขั้ว (แล้วจะเขียนทำไมเนี่ยยย)

สรุปเลยสำหรับเราคราวนี้มีเมนูที่กินได้จริงจังสองเมนูค่ะ รสชาติพอใช้ได้ แต่ไม่ได้ประทับใจอะไรเท่าไหร่ อาหารรอค่อนข้างนานไปนิดนึง อาจเป็นเพราะไปช่วงเทศกาล (รู้หมดเลยว่าดองรีวิวมานาน) ...แอบเห็นเค้ามีร้านกาแฟ ร้านสปาด้วยนะคะ ยิ่งใหญ่อลังการจริงๆ